section_heading: Ostalo
paragraph_text: Robert Seligman je prvi hrvatski gimnastičar koji je ušao u pojedinačno finale nekog seniorskog svjetskog natjecanja (OI, SP, SK). Ostvario je to kao 15-godišnjak, kada je ušao u finale Svjetskog kupa u Parizu. Na Svjetskom kupu u New Yorku 2005. postao je prvi hrvatski gimnastičar koji je osvojio pojedinačnu medalju na nekom seniorskom svjetskom natjecanju. To je ujedno bila i prva seniorska medalja u gimnastici za Hrvatsku od osamostaljenja. On je prvi hrvatski gimnastičar koji je pobijedio na natjecanju Svjetskog kupa (2005. u Gentu) te na Univerzijadi (u Izmiru). On i Filip Ude donijeli su Hrvatskoj prve medalje s Europskog prvenstva od osamostaljenja.<ref>[http://www.nacional.hr/clanak/52052/moj-plan-za-svjetsko-zlato Članak "Gimnastičar s ciljem", autor: Miljenka Čogelja, Nacional br. 688., www.nacional.hr] (objavljeno 20. siječnja 2009., pristupljeno 5. studenoga 2014.) Prvi hrvatski gimnastičar koji je ušao u pojedinačno finale seniorskog SP-a (2006.).